เก็ง 5 หุ้นปิโตร-นิคม งบเด่น-มีปัจจัยหนุนเลือก Theme ปันผลสูง จัด 8 บจ.ตัวเด็ด
โบรกฯแนะกลยุทธ์ลงทุนสัปดาห์นี้ กลุ่มปิโตรเคมีมีแรงหนุนบวกจากแนวโน้มผลประกอบการที่ออกมาโดดเด่น ผสานหุ้นกลุ่มนิคมฯ รับ Sentiment การลงทุนที่เร่งตัวขึ้น หรือเลือก Theme การลงทุน กลุ่มปันผลสูง, กำไรไตรมาส 4/16 เติบโตเด่น และกลุ่มที่ MSCI เพิ่มน้ำหนักการลงทุน
14 ก.พ. 2560

บล.โนมูระ พัฒนสิน ระบุในบทวิเคระาห์ (14 ก.พ.) แนะนำกลยุทธ์การลงทุนสัปดาห์นี้ คาดกลุ่มปิโตรเคมียังคงมีแรงหนุนบวกจากแนวโน้มผลประกอบการที่ออกมาโดดเด่น แนะสะสม IVL IRPC PTTGC ผสานหุ้นกลุ่มนิคมฯ รับ Sentiment การลงทุนที่เร่งตัวขึ้น (WHA, AMATA) ส่วน Theme การลงทุนเด่นอื่นๆ แนะนํา 1) กลุ่มปันผลสูง (KKP, NYT, SC, KTB, AP, TISCO, BLAND, AMATA) 2) กําไรไตรมาส 4/16 เติบโตเด่น (BLAND, BJC, ERW, MTLS) และ 3) MSCI Weight Increase (BANPU, MINT)
 
หุ้นเด่นสัปดาห์นี้
1) IVL (ราคาเป้าหมาย 40.00 บาท) : คาดกลุ่ม Petro เด่นรับแนวโน้มเศรษฐกิจโลกฟื้น + PTA ขาขึ้น
2) WHA (ราคาเป้าหมาย 3.50 บาท) : ขายที่ดินรายใหญ่หนุนกําไรปี 2017 โตเด่น + Spin off บริษัทลูก ปลดล็อก Value
3) BLAND (ราคาเป้าหมาย 2.80 บาท) : คาดกําไรแกร่ง ขณะที่ราคาหุ้นยัง Undervalue เทรดเพียง P/BV 0.8 เท่า